**LAVAHIRMUT RY KEVÄTKOKOUS 2021**

Aika: 26.05.2021 klo 18.30

Paikka: Teams kokous

Läsnä: Sanna Akkanen, Kari Lahti, Turkka Lundell, Maarit Mäkilä, Seppo Mäkilä, Jorma Pahlberg, Reija Pahlberg, Sirpa Valkeapää ja Jari Valkeapää

# KEVÄTKOKOUS 2021

1. **Kokouksen avaus**

Yhdistyksen puheenjohtaja Maarit Mäkilä toivotti osanottajat tervetulleeksi kevätkokoukseen.

1. **Kokouksen laillisuus ja päätösvaltaisuus**

Todettiin kokous laillisesti kokoon kutsutuksi sähköpostitse ja kotisivuilla. Todettiin kokous lailliseksi ja päätösvaltaiseksi.

1. **Työjärjestyksen hyväksyminen**

Kokoukselle laadittu esityslista hyväksyttiin kokouksen työjärjestykseksi.

1. **Kokousvirkailijoiden valinta**

Kokouksen puheenjohtajaksi valittiin Maarit Mäkilä ja sihteeriksi JariValkeapää.

Pöytäkirjan tarkastajiksi Reija ja Jorma Pahlberg , jotka toimivat tarvittaessa myös ääntenlaskijoina.

1. **Vuoden 2020 toiminta- ja tilikertomuksen käsittely, toiminnantarkastajan lausunto, tilinpäätöksen vahvistaminen**

Puheenjohtaja luki laaditun toimintakertomuksen. Hyväksyttiin toimintakertomus laaditussa

muodossa. Tilinpäätös oli tehty rahastonhoitaja Merja Filpuksen toimesta.

Käytiin läpi Tuloslaskelma ja tase, hyväksyttiin tuloslaskelma ja tase. Tilikauden ylijäämä1232,51 kirjataan oman pääoman lisäykseksi käytettäväksi jäsenistön tuleviin tapahtumiin.

Kuultiin toiminnantarkastajan lausunto. Hyväksyttiin kyseiset asiakirjat laaditussa muodossa.

Vahvistettiin tilinpäätös.

1. **Vastuuvapauden myöntäminen tilivuodelta 2020**

Päätettiin myöntää vastuuvapaus vuoden 2020 hallitukselle ja muille tilivelvollisille vuodelta 2020.

1. **Hallituksen ja jäsenten esittämät asiat**

Jäseniltä ei ollut tullut asioita käsiteltäväksi, ei myöskään hallituksella ollut tähän kohtaan asioita.

1. **Muut esille tulevat asiat**

Jäsenistöltä kysymys Teostomaksuista, josta todettiin, että Suselin sopimukseen kuuluu keskitetysti sisältyvä lupa.

1. **Kokouksen päättäminen**

Puheenjohtaja kiitti osallistujia .

 Puheenjohtaja päätti kokouksen klo 19.06.

Maarit Mäkilä Jari Valkeapää

Puheenjohtaja Sihteeri

 Kokouksen valitsemina pöytäkirjan tarkastajina olemme tarkistaneet pöytäkirjan ja todenneet sen kokouksen kulun mukaiseksi.

 Reija Pahlberg Jorma Pahlberg